CELEX: 62021CN0573
Language: mt
Date: 2021-09-17 00:00:00
Title: Kawża C-573/21 P: Appell ippreżentat fis-17 ta’ Settembru 2021 minn Marie-Christine Arnautu mis-sentenza mogħtija mill-Qorti Ġenerali (Il-Ħames Awla) fl-14 ta’ Lulju 2021 fil-Kawża T-740/20, Arnautu vs Il-Parlament

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/16
            
         
      Appell ippreżentat fis-17 ta’ Settembru 2021 minn Marie-Christine Arnautu mis-sentenza mogħtija mill-Qorti Ġenerali (Il-Ħames Awla) fl-14 ta’ Lulju 2021 fil-Kawża T-740/20, Arnautu vs Il-Parlament
      (Kawża C-573/21 P)
      (2022/C 24/21)
      Lingwa tal-kawża: il-Franċiż
      
         Partijiet
      
      
         Appellant: Marie-Christine Arnautu (rappreżentant: F. Wagner, avukat)
      
         Parti oħra fil-proċedura: Il-Parlament Ewropew
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenrali tal-Unjoni Ewropea tal-14 ta’ Lulju 2021 fil-Kawża T-740/20, Arnautu vs Il-Parlament;
               
            
                  —
               
               
                  tiddikjara ammissibbli l-eċċezzjoni ta’ inammissibbiltà u tiddikjara illegali l-Artikolu 33(1) u (2) tal-miżuri ta’ implimentazzjoni tal-Istatut tal-Membri tal-Parlament Ewropew (iktar ’il quddiem il-“MIMPE”)
               
            
                  —
               
               
                  tikkonstata l-assenza ta’ bażi legali tad-deċiżjoni tas-Segretarju Ġenerali tal-21 ta’ Settembru 2020 u tannullaha;
               
            fil-kawża prinċipali:
      
                  —
               
               
                  tikkonstata li Marie-Christine Arnautu pproduċiet il-prova ta’ xogħol tal-assistent tagħha b’mod konformi mal-Artikolu 33(1) u (2) tal-MIMPE u mal-ġurisprudenza tal-Qorti tal-Ġustizzja tal-Unjoni Ewropea;
               
            konsegwentement,
      
                  —
               
               
                  tannulla d-deċiżjoni tas-Segretarju Ġenerali tal-Parlament Ewropew tal-21 ta’ Settembru 2020, adottata b’applikazzjoni tal-Artikolu 68 tad-Deċiżjoni 2009/C tal- Bureau tal-Parlament Ewropew tad-19 ta’ Mejju u tad-9 ta’ Lulju 2008“dwar miżuri ta' implimentazzjoni tal-Istatut tal-Membri tal-Parlament Ewropew” kif emendata li tikkonstata kreditu fil-konfront tal-appellanti ta’ ammont ta’ EUR 87 203,46 abbażi tal-ammonti mħallsa indebitament fil-kuntest tal-assistenza parlamentari u li timmotiva l-irkupru tiegħu;
               
            
                  —
               
               
                  tannulla n-nota ta’ debitu Nru 7000001577 li tinforma lill-appellanti li fil-konfront tagħha ġie kkonstatat kreditu skont id-deċiżjoni tas-Segretarju Ġenerali tal-21 ta’ Settembru 2020, irkupru tal-ammonti mħallsa indebitament bħala assistenza parlamentari, skont l-Artikolu 68 tal-MIIM u tal-Artikoli 98 sa 101 tar-Regolament Finanzjarju;
               
            
                  —
               
               
                  tikkundanna lill-Parlament Ewropew għall-ispejjeż kollha.
               
            
         Motivi u argumenti prinċipali
      
      L-appellanti tinvoka aggravju intitolat “KSUR MILL-QORTI ĠENERALI TAD-DRITT TAL-UNJONI – ŻBALL TA’ LIĠI U ŻBALL TA’ KLASSIFIKAZZJONI TAN-NATURA ĠURIDIKA TAL-FATTI – ŻBALL MANIFEST TA’ EVALWAZZJONI”, li hija taqsam f’żewġ kapitoli, l-ewwel wieħed dwar l-eċċezzjoni ta’ illegalità mqajjma fl-ewwel istanza u dwar l-analiżi tal-ewwel motiv mill-Qorti Ġenerali u t-tieni dwar il-mertu u dwar l-analiżi tat-tielet motiv mill-Qorti Ġenerali.
      Fil-kuntest tal-ewwel kapitolu, l-appellanti tinvoka eċċezzjoni ta’ illegalità u ssostni li l-Artikolu 33(1) u (2) u l-Artikolu 68(1) u (2) tal-MIMPE ma josservawx il-prinċipji ta’ ċertezza legali ta’ aspettattivi leġittimi. L-argumenti invokati mill-appellanti fil-kuntest tat-tieni kapitolu jirrigwardaw l-evalwazzjoni mill-Qorti Ġenerali tal-kunċett ta’ “kompiti neċessarji u direttament marbuta mat-twettiq tal-mandat tad-deputat”.